cyanic-selkie/wikianc huggingface dataset:
Roy of the Rovers
Χαρακτήρες
Ο Τσάρλι Κάρτερ (Charlie "The Cat" Carter) αγωνίζεται στη θέση του τερματοφύλακα των Ρόβερς, με κύρια προσόντα του τα εξαιρετικά αντανακαστικά, η ευλυγισία και η ετοιμότητά του. Για αυτόν ακριβώς το λόγο, οι οπαδοί της ομάδας, σύμφωνα με το σενάριο, του έχουν προσδώσει το προσωνύμιο "Ο Γάτος" ("The Cat"). Φυσιογνωμικά ο Κάρτερ (με ύψος 1,85 μ. και μακριά ξανθά μαλλιά), είναι πιστό αντίγραφο του βετεράνου γκολκίπερ της Μάντσεστερ Γιουνάιτεντ Γκάρι Μπέιλι. Πρωτοεμφανίσθηκε στη σειρά την περίοδο 1973-74, όταν χρειάσθηκε να αντικαταστήσει τον προηγούμενο τερματοφύλακα της Ρόβερς Τάμπυ Μόρτον και έκτοτε καθιερώθηκε κάτω από τα γκολπόστ της ομάδας. Εκτός από τον αθλητισμό, έχει ασχοληθεί και με το τραγούδι.
Τζεφ Τζάιλς 300 px|thumb|Ο Τζεφ Τζάιλς|αριστερά
Ο Τζεφ Τζάιλς (Geoff Giles) εντάχθηκε στην ομάδα της Μέλτσεστερ Ρόβερς το φθινόπωρο του 1968 και παρέμεινε σε αυτήν, βασικός και αναντικατάστατος για 13 συνεχόμενα χρόνια, μέχρι και την περίοδο 1980-81, οπότε μεταπήδησε στη γειτονική και ανταγωνίστρια Μέλμπορο. Μικρόσωμος, ξανθός με πεταχτά δόντια και έντονο ταμπεραμέντο, ο Τζάιλς φορούσε τη φανέλα με το νο 4, αλλά αγωνιζόταν στη μεσαία γραμμή. Αεικίνητος, ακούραστος αλλά και ιδιαίτερα ευέξαπτος, αντιμετώπιζε συχνά προβλήματα με τους διαιτητές, οι οποίοι τον επιτηρούσαν στενά. Πολύ καλός φίλος με τον Λόφτι Πικ, στην πολιτική του ζωή υπήρξε καθηγητής εντομολογίας και έδινε πολλές διαλέξεις σε φοιτητές. Μετά το τέλος της αγωνιστικής του καριέρας ανέλαβε βοηθός του Ρόυ Ρέης και μέλος του προπονητικού επιτελείου του συλλόγου.
Τάμπυ Μόρτον 146x146px|thumb|Ο Τάμπυ Μόρτον
Ο Τάμπυ Μόρτον (Tubby Morton) είναι ο βασικός τερματοφύλακας των Ρόβερς, σχεδόν από το ξεκίνημα της σειράς και συγκεκριμένα από τη σεζόν 1958-59 έως και τα μέσα της δεκαετίας του 1970, οπότε αντικαταστάθηκε από τον Τσάρλι Κάρτερ (Charlie "The Cat" Carter), για να αναλάβει καθήκοντα ως μέλος του προπονητικού τιμ του συλλόγου. Ωστόσο, οι υπεύθυνοι της έκδοσης τον έχουν επαναφέρει στην ενεργό δράση για περισσότερες από μια φορές, κατά τη διάρκεια της δεκαετίας του '80, για λίγα επεισόδια. Αποτελεί μια διαχρονική φιγούρα στην ιστορία των Ρόβερς αλλά και ιδιαίτερα αναγνωρίσιμος, αφού το (ευτραφές) παρουσιαστικό του παραπέμπει περισσότερο σε αθλητή πάλης και λιγότερο σε ποδοσφαιριστή. Κύριο προσόν του είναι η έξοδος με γροθιές, παρά τα πολλά κιλά του. Είναι μέλος της All-Star ενδεκάδας της ομάδας, όλων των εποχών.
Ρόκυ Ρέης
Ο Ρόκυ Ρέης (Roy "Rocky" Chester Race) είναι ο γιος του Ρόυ Ρέης. Ο Ρόκυ Ρέης γεννήθηκε στις 15 Μαΐου του 1977, δίδυμος αδελφός της Μελίντα Ρέης και γιος της συζύγου του Ρόυ Πένυ Ρέης. Ξεκίνησε τον αθλητισμό στην ερασιτεχνική Mel Lane. Από την ηλικία των 11 ετών εντάχθηκε στην ομάδα Νέων της Μέλτσεστερ και πολύ σύντομα έδειξε το μεγάλο του ταλέντο, εφάμιλλο με εκείνο του πατέρα και του παππού του. Το 1992 υπέγραψε επαγγελματικό συμβόλαιο με τους Ρόβερς και από την περίοδο 1993-94 προωθήθηκε στην πρώτη ομάδα, φορώντας τη φανέλα με το Νο 9 στην πλάτη, την οποία είχε παλαιότερα ο πατέρας του.
Ουίλιαμ "Μπλάκι" Γκρέι 187x187px|thumb|Ο Μπλάκι Γκρέι
Ο Μπλάκι Γκρέι (William "Blackie" Gray) είναι μέλος των Μέλτσεστερ Ρόβερς, ο πιο στενός φίλος του βασικού χαρακτήρα Ρόυ Ρέης και συμπαίκτης του από τα εφηβικά χρόνια. Εμφανίσθηκε για πρώτη φορά στη σειρά "Roy Race's Schooldays" στο Tiger comic (1970, για την Ελλάδα "Οι σχολικές μέρες ενός άσσου", περιοδικό "Αγόρι", 1975), η στην οποία η ηλικία του χαρακτήρα εμφανίζεται να προηγείται -χρονικά- της κύριας έκδοσης. Αγωνίζεται στη θέση του δεξιού μεσοεπιθετικού, είναι διεθνής και έχει πάρει μέρος σε όλες τις διαχρονικές επιτυχίες του συλλόγου. Είναι ο μόνος ποδοσφαιριστής, μετά τον Ρόυ, που παραμένει επίσης στο ρόστερ της ομάδας καθόλη τη διάρκεια έκδοσης της σειράς και παράλληλα ο δεύτερος πιο σημαντικός ρόλος του σεναρίου. Στη βασική ενδεκάδα των Ρόβερς εμφανίζεται μάλιστα και ο γιος του, Μαρκ Γκρέι, κάτι που έχει συμβεί μόνο με το γιο του Ρόι, Roy "Rocky" Race Jr. Για ένα σύντομο διάστημα (1983) ο Μπλάκι Γκρέι έχει διατελέσει και προπονητής της Ρόβερς.
Δημιουργοί
Τα δικαιώματα της σειράς (copyright) ανήκαν στην εταιρεία Egmont UK. Από τους πιο γνωστούς εκδότες αυτού του κόμικς ήταν ο Μπάρι Τόμλινσον (1963-1990). Έπειτα, τα δικαιώματα της σειράς αγόρασε η εταιρεία Rebellion Publishing. η οποία και προχώρησε στη δημιουργία νέων ιστοριών, το 2018
Κυριότεροι συγγραφείς της εβδομαδιαίας έκδοσης ήταν οι Φρανκ Σ. Πέπερ (ως σύμβουλος σεναρίου και μόνο για τα τέσσερα πρώτα επεισόδια), Τζο Κολκάχουν (ο οποίος χρησιμοποιούσε το ψευδώνυμο "Stewart Colwyn") από την έναρξη έως και το Φεβρουάριο του 1959, Ντέρεκ Μπέρνεϊτζ (1913 - 2004) που ήταν και ο αρχικός εκδότης της σειράς (ανέλαβε τη συγγραφή της από το Μάρτιο έως και τον Αύγουστο του 1959 χρησιμοποιώντας το ψευδώνυμο "Mark Winsor"), Μπόμπι Τσάρλτον (1960) και Τομ Τάλι που ήταν και ο μακροβιότερος, ξεκινώντας κατά αραιά διαστήματα (αρχικά) από το 1969-1970 για να αναλάβει πλήρως από τα μέσα της δεκαετίας του 1970 έως και την ολοκλήρωση της εβδομαδιαίας έκδοσης (1993). Καλλιτέχνες της εβδομαδιαίας περιόδου ήταν οι Τζο Κολκάχουν (έναρξη-Φεβρουάριος 1959, 1965-1966, 1966-1967), Μπερτ Βάντεπουτ (1959), Πολ Τρεβιγιόν (1963), Φρεντ Χολμς (τέλη 1959-αρχές 1963), Josep Marti I Capell (1964-1965), Υβόν Χάτον (1 Ιουλίου 1967-Σεπτέμβριος 1975), Ντέιβιντ Σκιου (Οκτώβριος 1975-Αύγουστος 1986), Μάικ Γουάιτ (Σεπτέμβριος 1986-Αύγουστος 1992) και Μπάρι Μίτσελ (1992-93). Στα διάφορα Ετήσια (Annual) Roy of the Rovers από το 1976 έως το 1993 αρκετές ιστορίες του κόμικ εικονογράφησε ο Τόνι Χάρντινγκ, δημιουργός, επίσης, της σειράς Roy's Action Replay στο μηνιαίο έντυπο All Action Monthly (1987) που εξέδωσε η εταιρεία Fleetway. Ακόμη, σε έκτακτες περιπτώσεις, τη σειρά σχεδίασε ο Ιταλός καλλιτέχνης Angelo R. Todaro. Ακόμη, τα έτη 1970-1971 την αναδρομή "Roy Race's Schooldays" (περιοδικό Tiger) που δημοσιεύτηκε και στην Ελλάδα το 1975 από το περιοδικό "Δυναμικό Αγόρι" με τίτλο "Οι Σχολικές μέρες ενός άσσου", σχεδίασε ο Richard E. Jennings.
Κατά τη διάρκεια της μηνιαίας έκδοσης (Σεπτέμβριος 1993-1995) τα σχέδια της σειράς δημιούργησε μια πλειάδα εικονογράφων, όπως οι Μάικ Μακμάχον, Rob Davis (περιοδικό "Shoot"), Ντέιβιντ Τζουκς, Σον Λόνγκροφτ, Γκάρι Μάρσαλ, Τζέρι Φορντ, Ρας Κάρβελ και Σάιμον Φρέιζερ. Η σειρά εμφανίσθηκε, επίσης, σε δυο εφημερίδες. Επί μία δεκαετία (1986-1995) στην Today (σε σχέδιο του Kim Raymond) και για αρκετό διάστημα (1989 - 1993) στην Daily Star, όπου μετά το θάνατο της Υβόν Χάτον το 1992, τη σχεδίαση ανέλαβε ο πολύπειρος Μάικ Ουέστερν. Εκδόθηκαν, επίσης, μηνιαία τεύχη της σειράς, στα μέσα της δεκαετίας του '80, όταν τις ιστορίες σχεδίασε ο Neville Wilson. Τέλος, στην περίοδο του περιοδικού Match of the Day (Ιούλιος 1997 - Μάιος 2001) η εικονογράφηση ήταν του Μπάρι Μίτσελ και το σενάριο του Ian Rimmer.
Στην Ελλάδα
Στην Ελλάδα, το κόμικς κυκλοφόρησε σε τακτική βάση από τρία περιοδικά για αγόρια, αρχικά (και ταυτόχρονα) από το Ζαγκόρ του Στέλιου Ανεμοδουρά (1971-72) και το "Ντρεκ" του Ομίλου Δραγούνη στη συνέχεια από το Δυναμικό Αγόρι του Νίκου Δεληγιώργη (1975-83 και 1985-92). Ανέκδοτες έως πριν στην Ελλάδα ιστορίες της σειράς, δημοσιεύθηκαν από τον Ιανουάριο του 2015 έως το Μάρτιο του 2016, στο περιοδικό Νέος Μπλεκ της εταιρείας Comics & Crosswords Publications (νυν Εκδόσεις Μικρός Ήρως), ενώ από τις 10 Μαρτίου μέχρι και τις 10 Μαΐου του 2018 κυκλοφόρησε ως αυτόνομη έκδοση για πρώτη φορά στην Ελλάδα, σε μορφή άλμπουμ των 48 σελίδων, από τον προαναφερόμενο εκδοτικό οίκο, μέσω της εφημερίδας Τα Νέα (συνολικά 7 τεύχη).
Επιρροή και κληρονομιά
224x224px|thumb|Εξώφυλλο του περιοδικού Roy of the Rovers (Αύγουστος 1986), σε σχέδιο Μάικ Γουάιτ|εναλλ.=
Το κόμικς αυτό, γεννημένο σε εποχές που η πλήρης εμπορευματοποίηση ήταν ακόμη άγνωστη σαν έννοια, κατάφερε να συσπειρώσει γύρω του δύο τουλάχιστον γενεές αναγνωστών σε ολόκληρο τον κόσμο (καθώς γνώρισε παγκόσμια επιτυχία), διδάσκοντας τα νέα παιδιά τις αρχές του fair play και της ευγενούς άμιλλας.
Οι Άγγλοι σχολιαστές αγώνων ποδοσφαίρου χρησιμοποιούν τη φράση "Roy of the Rovers stuff", προκειμένου να περιγράψουν μία εντυπωσιακή ενέργεια ή φάση κατά τη διάρκεια της περιγραφής τους.
Το κόμικς Roy of the Rovers ήταν βρετανικό περιοδικό αθλητικού περιεχομένου, στο comic strip Roy of the Rovers, που προηγουμένως δημοσιευόταν στο περιοδικό Tiger. Το Roy of the Rovers πρωτοεκδόθηκε στις 25 Σεπτεμβρίου του 1976 και τερματίσθηκε στις 20 Μαρτίου του 1993, ύστερα από συνολικά 853 τεύχη. Στο αποκορύφωμα της εκδοτικής του πορείας το περιοδικό έφτασε να πουλάει 450.000 τεύχη εβδομαδιαίως. Το Φεβρουάριο του 1989 συγχωνεύθηκε για ένα σύντομο διάστημα με το περιοδικό Hot Shot, ενώ το Σεπτέμβριο του 1993 επανεκδόθηκε σε μηνιαία βάση, έως και το Μάρτιο του 1995, συνολικά 19 τεύχη. Εκτός της βασικής ιστορίας, στο περιοδικό δημοσιεύονταν και πολλές άλλες σειρές.
Εξωτερικοί σύνδεσμοι
Κατηγορία:Βρετανικά κόμικς Κατηγορία:Βιντεοπαιχνίδια ZX Spectrum Κατηγορία:Βρετανοί χαρακτήρες κόμικς
Μεθάρμη
Στην ελληνική μυθολογία η Μεθάρμη ήταν μυθική πριγκίπισσα της Κύπρου.
Κολλέγιο των Καρδιναλίων
Το Κολλέγιο των Καρδιναλίων είναι το σώμα όλων των καρδιναλίων της Καθολικής Εκκλησίας.
Ιστορικά, οι καρδινάλιοι ήταν ο κλήρος της πόλης της Ρώμης, υπηρετώντας τον Επίσκοπο Ρώμης ως Πάπα, ο οποίος κλήρος είχε κληρικά καθήκοντα σε ενορίες της πόλης.
Σημειώσεις
Κατηγορία:Διεθνείς οργανισμοί
Κωνσταντίνος Τριαρίδης
Βίος
Γεννήθηκε το 1938 στο Κιλκίς, αλλά μεγάλωσε στη Θεσσαλονίκη. Έλαβε διδακτορικό δίπλωμα από την Ιατρική Σχολή του Αριστοτελείου Πανεπιστημίου Θεσσαλονίκης (ΑΠΘ), στην οποία διετέλεσε καθηγητής χειρουργικής κεφαλής και τραχήλου. Το ενδιαφέρον του για την πολιτική τον οδήγησε να σπουδάσει και πολιτικές επιστήμες, λαμβάνοντας πτυχίο και μεταπτυχιακό σε αυτό τον τομέα, επίσης από το ΑΠΘ.
Προδικτατορικά υπήρξε μέλος της Ελληνικής Δημοκρατικής Νεολαίας (ΕΔΗΝ) και το 1974 ήταν ιδρυτικό μέλος του ΠΑΣΟΚ. Κατά τη διάρκεια της χούντας των συνταγματαρχών ανέπτυξε αντιστασιακή δράση ως στέλεχος του ΠΑΚ Εσωτερικού, συνελήφθη από την ΕΣΑ, και εξορίστηκε.
Εκλέχθηκε βουλευτής Κιλκίς με το ΠΑΣΟΚ στις εκλογές του 1989 (Ιουνίου και Νοεμβρίου), του 1990 και του 1993. Διετέλεσε υπουργός Μακεδονίας - Θράκης στην τελευταία κυβέρνηση του Ανδρέα Παπανδρέου, από το 1993 έως το 1996.
Ως υπουργός Μακεδονίας - Θράκης ενδιαφέρθηκε ιδιαίτερα για το Κιλκίς, χρηματοδοτώντας από τον προϋπολογισμό του Υπουργείου μια σειρά από μεγάλα έργα υποδομής, όπως το δημαρχιακό μέγαρο και το συνεδριακό κέντρο της πόλης.
Πέθανε από καρκίνο στις 27 Ιουνίου 2012, σε ηλικία 74 ετών. Ήταν νυμφευμένος και είχε τρία παιδιά.
Παραπομπές
Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες υπουργοί Μακεδονίας-Θράκης Κατηγορία:Βουλευτές Κιλκίς Κατηγορία:Μέλη του Πανελλήνιου Απελευθερωτικού Κινήματος
Ντόνιε Μπίοσκο (Στάρι Γκραντ)
Το Ντόνιε Μπίοσκο (σερβικά κυριλλικά: Доње Биоско) είναι χωριό της Βοσνίας και Ερζεγοβίνης. Ευρίσκεται εντός του Δήμου του Στάρι Γκραντ, εντός του Καντονιού του Σαράγιεβο και εντός της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 248 κατοίκους.
Προ του Πολέμου της Βοσνίας, το χωριό αποτελούσε, στο σύνολό του, μέρος του Δήμου του Στάρι Γκραντ. Ωστόσο, μετά το πέρας του πολέμου, τμήμα του εδάφους του ενσωματώθηκε στον νεοϊδρυθέντα Δήμο του Ίστοτσνι Στάρι Γκραντ, ενώ, ταυτόχρονα, εντάχθηκε στη Σερβική Δημοκρατία της Βοσνίας.
Εξωτερικοί Σύνδεσμοι
Κατηγορία:Οικισμοί του Στάρι Γκραντ (Σαράγιεβο) Κατηγορία:Οικισμοί του Στάρι Γκραντ (Σαράγιεβο) με σερβική πληθυσμιακή πλειοψηφία
Χανιώτης Χαλκιδικής
Ο Χανιώτης (ή η Χανιώτη) είναι παραθαλάσσιος οικισμός του νομού Χαλκιδικής με πληθυσμό 893 κατοίκους (απογρ. 2011). Διοικητικά ανήκει στον Δήμο Κασσάνδρας της Περιφέρειας Κεντρικής Μακεδονίας (πρόγραμμα Καλλικράτης).
Από το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του Δήμου Παλλήνης.
Βρίσκεται στην ανατολική πλευρά της χερσονήσου της Κασσάνδρας και είναι ανεπτυγμένος τουριστικά. Στην περιοχή έχει δάση πεύκων, που όμως υπέστησαν μεγάλες καταστροφές από πυρκαγιές το 2006. Η παραλία και η γραφική τοποθεσία της αποτελεί πόλο έλξης για χιλιάδες τουρίστες.
Αμμούδες
Ένας από τους πιο όμορφους οικισμούς της περιοχής, είναι οι "Αμμούδες". Αμμούδες ονομάζεται, μία περιοχή της Χανιώτης, προς την δυτική πλευρά της. Ο οικισμός σήμερα, μετράει 27 χρόνια ύπαρξης. Είναι χωρισμένος σε δύο μέρη, το ένα απέναντι από το άλλο.
Ονομασία
Σύμφωνα με την παράδοση η ονομασία του οφείλεται στον πρώτο κάτοικο του οικισμού, ο οποίος εγκαταστάθηκε στα νότια του σημερινού οικισμού (Παλιό Χωριό). Αυτός φέρεται να ήταν από τα Χανιά και έτσι ο οικισμός έλαβε το όνομα Χανιώτης. Κατ' άλλη εκδοχή η περιοχή οφείλει το όνομά της σε έναν χανιώτη, δηλαδή χανιτζή που διατηρούσε ένα χάνι (πανδοχείο) στην περιοχή. Έτσι η περιοχή λεγόταν του Χανιώτη. αριστερά|μικρογραφία|285x285εσ|Το κέντρο του οικισμού κατά τους θερινούς μήνες.
==Ιστορία == Στην «Αυτοσχέδιον περιγραφήν της Χαλκιδικής Χερσονήσου», η οποία δημοσίευτηκε το 1869 από τον παλιό γραμματέα της Μητροπόλεως Κασσάνδρειας Νικόλαος Χρυσανθίδης, η αναφορά στη Χανιώτη είναι πολύ σύντομη: «Το μικρότερο της Χερσονήσου Παλλήνης χωρίον είναι το παρόν χωρίον, εξ επτά μόλις οικιών, έχον άμα και μικράν τινά Εκκλησία».
Στη συνέχεια μια άλλη περιγραφή της Χαλκιδικής η οποία δημοσιεύτηκε το 1887 από τον ταγματάρχη Νικόλαο Σχινά, αναφέρεται σε αυτήν: «Χωρίον Χανιώτη, κείμενο εις το βάθος κοιλάδας και έχον 20 οικογενείας μελισσοτρόφων και γεωργών, εκκλησία και βρύσες».
Επίσης σε αδημοσίευτο κώδικα του 1903, στον όποιον περιγράφεται η εκκλησιαστική και εκπαιδευτική κατάσταση της νοτίου Χαλκιδικής, η αναφορά στην Χανιώτη περιορίζεται μόνον στην φράση: «Χανιώτη - εκκλησία ο Άγιος Ιωάννης ο Χρυσόστομος».
Στην αδημοσίευτη περιγραφή της Χαλκιδικής «από υγειονομικής απόψεως», την οποίαν συνέγραψε, το 1914, ο εκ Πολυγύρου «νομίατρος» Θεσσαλονίκης και ποιητής Γεώργιος Παπανικολάου, η αναφορά στην Χανιώτη είναι η μικρότερη, όπου τονίζει τον ολιγάνθρωπο πληθυσμό της και ότι η ύδρευση του χωριού προέρχεται από πηγή μη ελεγχμένων νερών όπου κατά καιρούς εμφανίζεται επιδημία κοιλιακού τύφου».
Το χωριό ωστόσο μεταφέρθηκε στη σημερινή του θέση από το βουνό όπου προϋπήρχε 6 χρόνια μετά τον καταστρεπτικό σεισμό της Ιερισσού, το 1930, με την συνδρομή του τότε κοινοτικού δασκάλου Βρατσικίδη Κωνσταντίνου.
Έως το 1950 η Χανιώτη διοικητικά ανήκε στο Πευκοχώρι, όπου από κει εκλεγόταν πρόεδρος, ο οποίος είχε αρμοδιότητες και στη Χανιώτη. Το 1950 ιδρύθηκε ξεχωριστή κοινότητα Χανιώτης, που στεγάστηκε στο σπίτι του κ. Κυρίτζη, κοντά στην παραλία.
Την δεκαετία του 1960 ο οικισμός γνώρισε τουριστική άνθιση ταυτόχρονα με την αναβάθμιση των υποδομών της χερσονήσου, κάτι που οδήγηση σε ένα κύμα ανέγερσης τουριστικών κατοικιών και καταλυμάτων.
Αρχαιολογικός Χώρος
Ο σημαντικότερος αρχαιολογικός χώρος του χωριού βρίσκεται εκεί όπου υφίσταται το προσκυνητάριο της Παναγίας, αμέσως νοτίως της διασταυρώσεως της κυρίας εισόδου προς το χωριό. Εκεί διακρίνεται ή θέση παλαιοχριστιανικής βασιλικής, πάνω στην όποια είναι φυτρωμένα υπέργηρα ελαιόδεντρα.
Υποδομή
αριστερά|μικρογραφία|260x260px|Το παραθαλάσσιο πάρκο του οικισμού.
Νέος Οικισμός
Με την τουριστική ανάπτυξη που γνώρισε ο οικισμός τις τελευταίες δεκαετίες, σήμερα έχει εξελιχθεί σε έναν από τους κορυφαίους προορισμούς όλης της Χαλκιδικής. Το κέντρο του από την δεκαετία του 1990 έχει πεζοδρομοποιηθεί δίνοντας άνεση στους πεζούς. Στον οικισμό επίσης εδρεύει το ΚΕΠ του καταργηθέντος Δήμου Παλλήνης υπό την αίγιδα πλέον του νεοσύστατου Δήμου Κασσάνδρας καθώς υφίσταται και αγροτικό ιατρείο, Μονάδα Κοινωνικής Μέριμνας και Κ.Α.Π.Η. Ο οικισμός αποτελείται από γραφικές πλατείες, πάρκα και ψηλά αιωνόβια δέντρα από την εποχή του Μεσοπολέμου.
Ο οικισμός βρίσκεται κατά μήκος της Εθνικής Οδού Νέων Μουδανιών - Παλιουρίου και εξυπηρετείται από τον τοπικό Άξονα Κασσάνδρας.
Παραλία και παράκτιο Πάρκο
Σημείο αναφοράς του οικισμόυ είναι η ακτή που διαθέτει, η οποία απλώνεται σε ακτίνα 2 χιλιομέτρων όπου μια πληθώρα οργανωμένων χώρων ανάπαυσης εξυπηρετούν τους λουόμενους. Στη συνέχεια τοπόσημο του χωριού είναι το παράκτιο πάρκο 6 στρεμμάτων όπου μια ποικιλία δέντρων και φυτών κοσμεί τον παράκτιο δρόμο.
Αθλητικό Κέντρο
μικρογραφία|284x284εσ|Η ανατολή του ηλίου μπροστά από την γνωστή ακτή. Το αθλητικό κέντρο του οικισμού αποτελείται από 2 γήπεδα ποδοσφαίρου τύπου 5x5 και ένα γήπεδο καλαθοσφαίρισης, το οποίο τοποθετείται δίπλα στο παλιό δημαρχείο.
Παλαιός Οικισμός
Με την εγκατάλειψη του χωριού που τοποθετούταν στους λόφους της χερσονήσου και την μετακίνηση του στην σημερινή παραλιακή θέση του, σταμάτησε κάθε φροντίδα για τον παλαιόν ενοριακό ναό του Χρυσοστόμου (μέσα 19ου αιώνος), στον οποίο υπήρχαν ενσωματωμένα μαρμάρινα αρχιτεκτονικά μέλη παλαιοχριστιανικού ναού, προφανώς προερχόμενα από κάποιο άγνωστο μνημείο της γύρω περιοχής.
Στη συνέχεια οι εικόνες του μεταφέρθηκαν στον ναό του νέου χωριού αποτελούν το μοναδικό σαφές υλικό τεκμήριο της ιστορικής συνέχειας της Χανιώτης και πρόκειται για τις εικόνες του Παντοκράτορος, της Ελεούσας, του Προδρόμου, του Άγιου Γεωργίου και του Χρυσοστόμου, έργα του 1870, του καλλιτέχνη Ιωάννου Παπαθαλασσίου από την Γαλάτιστα. Σήμερα στη περιοχή που τοποθετούταν το παλαιό χωριό δεν σώζεται τίποτα καθώς τίποτα δεν άντεξε στο πέρασμα των χρόνων, και οι ιστορικές γνώσεις για αυτό είναι λίγες.
αριστερά|μικρογραφία|281x281εσ|Η πολιούχος όπως είναι σήμερα.
Παραπομπές
Χανιωτη Χανιωτη
Λιούντολφ της Σαξονίας
Ο Λιούντολφ (π.805/820 - 11/12 Μαρτίου 864/866) ήταν κόμης (graf) της Σαξονίας και αργότερα δούκας (herzog) της ανατολικής Σαξονίας και της Οστφαλίας (844-866). Ο Λιούντολφ κατείχε εδάφη στην ανατολική Σαξονία και πήρε μέρος στους πολέμους ενάντια στους Νορμανδούς και τους Σλάβους. Ήταν ο ιδρυτής τού Οίκου του και έδωσε το όνομά του: δυναστεία των Λιουντολφινιδών ή των Οθωνιδών. Ο Λιούντολφ νυμφεύτηκε την Όντα, την κόρη του Φράγκου πρίγκηπα Μπίλλουνγκ και της συζύγου του Αέντας.
Η Όντα απεβίωσε στις 17 Μαΐου του 913 και λέγεται ότι ήταν 107 χρονών. Επειδή η Όντα ήταν από αρχοντικό οίκο των Φράγκων, με τον γάμο του ο Λιούντολφ ακολούθησε την συμβουλή τού Καρλομάγνου, προκειμένου να εξασφαλίσει την ακεραιότητα του βασιλείου των Φράγκων.
Το έτος 845/846 ο Λιούντολφ και η σύζυγός του πήγαν στη Ρώμη για να ζητήσουν από τον πάπα Σέργιο Β΄ την έγκρισή του για την ίδρυση μίας μονής καλογραιών. Το μοναστήρι αυτό ιδρύθηκε στο Μπρούνσχαουζεν περίπου το 852 και μεταφέρθηκε στο κοντινό Γκάντερσχαϊμ το 881. Η κόρη του Λιούντολφ, η Χάτουμοντα έγινε η πρώτη ηγουμένη της μονής.
Μετά το τέλος του, ο Λιούντολφ ενταφιάστηκε στο Μπρούνσχαουζεν. Τον διαδέχτηκαν οι δύο γιοί του: ο Μπρούνο (κυβ. 866-880) και ο Όθων Α΄ (κυβ. 880-912).
Οικογένεια
Ο Λιούντολφ και η σύζυγός του Όντα των Μπίλλουνγκ απέκτησαν τέκνα:
Πρωθυπουργός του Ανατολικού Τιμόρ
Πρωθυπουργοί του Ανατολικού Τιμόρ
Ακολουθεί κατάλογος με τους διατελέσαντες πρωθυπουργούς του Ανατολικού Τιμόρ από το 1975 ως σήμερα.
Εξωτερικοί σύνδεσμοι
*
Πέτρος Ξανθόπουλος
Ο Πέτρος Ξανθόπουλος (Νίκαια Αττικής, 2 Σεπτεμβρίου 1959)(ή σύμφωνα με άλλες πηγές 22 Απριλίου ) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός και ως μέσος.
Σε συλλογικό επίπεδο
Γεννημένος και μεγαλωμένος στη Νίκαια ξεκίνησε το ποδόσφαιρο το 1974 από τη Χαλκηδόνα και το 1978 μεταγράφηκε στον Ολυμπιακό, με τη φανέλα του οποίου αγωνίστηκε μέχρι το 1988 στη θέση του αμυντικού και κατέκτησε πέντε πρωταθλήματα (1979-1980, 1980-1981, 1981-1982, 1982-1983 και 1986-1987). Έχει σκοράρει 8 φορές με τη φανέλα του Ολυμπιακού σε 238 αγώνες πρωταθλήματος.
Με δικό του γκολ κατέκτησε το 1987 ο Ολυμπιακός το Σούπερ Καπ απέναντι στον ΟΦΗ, το οποίο ήταν ο τελευταίος τίτλος της ομάδας πριν από τα «πέτρινα χρόνια» που ακολούθησαν.
Συνέχισε για δύο χρόνια μέχρι το 1990 στον Εθνικό Πειραιώς, για έναν χρόνο μέχρι το 1991 στον Πανιώνιο και για τρία χρόνια μέχρι το 1994 στην Προοδευτική, όπου σταμάτησε και την ποδοσφαιρική του καριέρα.
Στην εθνική Ελλάδας
Στις 15 Φεβρουαρίου 1984 αγωνίστηκε για πρώτη φορά στην εθνική Ελλάδας σε φιλικό αγώνα με την Ανατολική Γερμανία, όταν πέρασε ως αλλαγή στο 83΄. Συμμετείχε σε 19 διεθνείς αγώνες, με τελευταία συμμετοχή στις 14 Οκτωβρίου 1987, στον τελευταίο αγώνα για τα προκριματικά του ευρωπαϊκού πρωταθλήματος του 1988 με την Ουγγαρία στη Βουδαπέστη. Στον προτελευταίο του διεθνή αγώνα, στον ισόπαλο 2-2 φιλικό αγώνα με τη Ρουμανία που διεξήχθη στις 7/10/1987 στο Βουκουρέστι, σημείωσε το μοναδικό του γκολ με την εθνική ομάδα κάνοντας στο 63΄ το 0-2, ενώ στον ίδιο αγώνα αποβλήθηκε στο 83ο λεπτό.
Καριέρα προπονητή
Μετά το τέλος της ποδοσφαιρικής του καριέρας ασχολήθηκε με την προπονητική. Έχει περάσει από τους πάγκους αρκετών ομάδων, όπως οι Φωστήρας, Βύζας Μεγάρων, Παναιγιάλειος, Χαλκηδόνα, Παναχαϊκή, Α.Π.Ο. Κερατσίνι και Πανελευσινιακό. Επίσης έχει εκλεγεί Α΄ αντιπρόεδρος του Πανελλήνιου Συνδέσμου Προπονητών Ποδοσφαίρου (ΠΣΕΠΠ). Απο 21-11-2018 ανέλαβε προπονητής της ομάδος Α.Σ. Ανω Μερά Μυκόνου η οποία αγωνίζεται στο πρωτάθλημα της πρώτης κατηγορίας της Ε.Π.Σ. Κυκλάδων.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ολυμπιακού Πειραιώς Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Πανιωνίου Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Προοδευτικής Κατηγορία:Προπονητές ποδοσφαίρου Παναχαϊκής Κατηγορία:Προπονητές ποδοσφαίρου Χαλκηδόνας
3011 Τσονγκτσίνγκ
Ο Τσονγκτσίνγκ (Chongqing) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,299. Ανακαλύφθηκε το 1978 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη μεγαλούπολη της Κίνας.
Κατά το αφήλιο της τροχιάς του, ο Τσονγκτσίνγκ φθάνει μέχρι τα εξώτατα (προς την πλευρά της τροχιάς του πλανήτη Δία) όρια της Κύριας Ζώνης.
Φυσικά χαρακτηριστικά
Τα φυσικά χαρακτηριστικά του Τσονγκτσίνγκ είναι άγνωστα.
150 π.Χ.
Θάνατοι
Κατηγορία:Έτη
Δήμος Πλωμαρίου
Ο Δήμος Πλωμαρίου λειτούργησε σύμφωνα με το Σχέδιο Καποδίστριας ως δήμος του  νομού Λέσβου από το 1999 έως το 2010 με έδρα το Πλωμάρι.
Τα χωριά που αποτελούσαν το Δήμο Πλωμαρίου ήταν το Πλωμάρι η πρωτεύουσα του Δήμου, το Μεγαλοχώρι που ονομάζεται και Παλιό Πλωμάρι ή Καμμένο Χωριό, το Παλαιοχώρι, η Πλαγιά, ο Τρίγονας, το Αμπελικό, το Νεοχώρι ή Μπορός και το Ακράσι.
Ο Δήμος αποτελούσε ουσιαστικά συνέχεια της παλαιότερης Επαρχίας Πλωμαρίου. Διασχιζόταν από το χείμαρο Σεδούντα και στα διοικητικά του όρια είχε κάποιες από τις ομορφότερες παραλίες του νησιού, όπως ο Άγιος Ισίδωρος και η Μελίντα.
Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο  Δήμο Λέσβου της  Περιφέρειας Βορείου Αιγαίου.
Ο δήμος περιελάμβανε τα παρακάτω δημοτικά διαμερίσματα και οικισμούς: (στην παρένθεση ο πληθυσμός του 2001):
Περαβία
Η Περαβία (ισπανικά: Peravia) είναι μια επαρχία της Δομινικανής Δημοκρατίας. Πρωτεύουσα είναι το Μπανί.
Γεωγραφία
Η Περαβία συνορεύει στα ανατολικά με την Άσουα, στα βόρεια με το Σαν Χοσέ δε Οκόα, στα δυτικά με το Σαν Κριστόμπαλ. Βρέχεται στα νότια από τον Ατλαντικό ωκεανό.
Η Περαβία βρίσκεται στα ανατολικά του Γιάνο Κοστέρο δελ Καρίμπε (Llano Costero del Caribe, "Παράκτια Πεδιάδα της Καραϊβικής"). Εκεί υπάρχουν αρκετές πεδιάδες στο νότιο μέρος της επαρχίας που περιβάλλονται στα δυτικά και βόρεια από τα βουνά της Κορδιλιέρα Σέντραλ.
Τα κυριότερα ποτάμια είναι ο Νισάο και ο Οκόα. Γύρω από τον ποταμό Άσουα η Περαβία χαρακτηρίζεται για το ξηρό της κλίμα.
Έκταση
Η Περαβία είναι μια από τις μικρότερες επαρχίες της Δομινικανής Δημορατίας. Έχει έκταση 792,33 τ.χλμ. (1,6% της συνολικής έκτασης της Δομινικανής Δημοκρατίας).
Τουρισμός
Ένα υπέροχο μέρος της Περαβία είναι η παραλία Σαλίνας, που αναπτύχθηκε πρόσφατα.
Προέλευση του ονόματος
Η επαρχία δημιουργήθηκε το 1944 με το όνομα Μπανί. Την ίδια χρονιά το όνομα άλλαξε σε Χοσέ Τρουχίγιο Βαλδές από τον δικτάτορα Ραφαέλ Τρουχίγιο. Όταν το 1961 ο Τρουχίγιο πέθανε, το όνομα της επαρχίας άλλαξε σε Περαβία από την Πεδιάδα της Περαβία, στην οποία βρίσκεται στην πρωτεύουσα Μπανί.
Ιστορία
Η επαρχία δημιουργήθηκε το 1944. Πριν τις 1 Ιανουαρίου 2002 ήταν μέρος του σημερινού Σαν Χοσέ δε Οκόα.
Δήμοι και Συνοικίες
Η Περαβία διαιρείται σε 2 δήμους και 10 συνοικίες :
Ο ακόλουθος πίνακας είναι ένας πίνακας με τους δήμους της Σαμανά, καθώς και τις συνοικίες τους και τον πληθυσμό τους σύμφωνα με την απογραφή του 2012. Αναφέρεται ο συνολικός πληθυσμός, ο αστικός πληθυσμός και ο αγροτικός πληθυσμός. Ο αστικός πληθυσμός είναι οι κάτοικοι που ζουν στις πόλελις (έδρες των δήμων), ενώ ο αγροτικός πληθυσμός είναι οι κάτοικοι που ζουν στις συνοικίες.
thumb|right|250px|Η κύρια πλατεία του Νιθάο
Οικονομία
Η κύρια οικονομική δραστηριότητα της Περαβία είναι τα αγροτικά. Στην επαρχία παράγονται επίσης φρούτα, και κυρίως μάνγκο και λαχανικά, όπως ντομάτες και κρεμμύδια. Η παραγωγή ψαριού και αλατιού είναι επίσης σημαντικές. πάρχουν μάλιστα εγ=ργοστάσια στο Μπανί.
Στρατιωτικό πραξικόπημα στη Γουινέα (2008)
thumb|δεξιά|150px| Το πραξικόπημα εκδηλώθηκε λίγες ώρες μετά το θάνατο του Λανσανά Κοντέ. Στρατιωτικό πραξικόπημα εκδηλώθηκε στη Γουινέα στις 23 Δεκεμβρίου του 2008, λίγες ώρες μετά το θάνατο του προέδρου Λανσανά Κοντέ. Το Εθνικό Συμβούλιο για τη Δημοκρατία και την Ανάπτυξη, με επικεφαλής τον λοχαγό Μουσά Νταντίς Καμαρά, κατέλαβε την εξουσία.
Τις πρωινές ώρες της 23ης Δεκεμβρίου του 2008, ο Αμπουμπακάρ Σομπαρέ, πρόεδρος της Βουλής (Εθνοσυνέλευσης) της Γουινέας, ανακοίνωσε στην τηλεόραση ότι ο Κοντέ πέθανε στις 6:45 μ.μ. στις 22 Δεκεμβρίου "μετά από χρόνια ασθένεια". Δεν ανέφερε το όνομα της ασθένειας. Σύμφωνα με το σύνταγμα, σε τέτοιες περιπτώσεις ο Πρόεδρος της Εθνοσυνέλευσης αναλαμβάνει την εξουσία και νέες εκλογές οργανώνονται σε διάστημα 60 ημερών. Ο πρωθυπουργός Αχμέτ Τιντιάν Σουαρέ και ο αρχηγός του στρατού Ντιάρα Καμάρα, στάθηκαν δίπλα στον Σομπαρέ καθώς ανακοίνωνε 40 ημέρες πένθους για τον Κοντέ. Ο Σουαρέ συνέστησε "ηρεμία και συγκράτηση". Διέταξε τον στρατό να ασφαλίσει την περίμετρο των συνόρων και να διατηρήσει την ηρεμία εντός της χώρας "ως φόρο τιμής προς τη μνήμη του ένδοξου ηγέτη".
Μιλώντας στο Διεθνές Γαλλικό Ραδιόφωνο ο αρχηγός της αντιπολίτευσης Ζαν-Μαρί Ντορέ, τόνισε ότι οι συνταγματικοί θεσμοί του κράτους πρέπει "να είναι σε θέση να λειτουργήσουν για να αποτρέψουν αχρείαστη αταξία εντός της Γουινέας που θα προστεθεί στην ήδη βεβαρημένη κατάσταση". . Στις 24 Δεκεμβρίου οι πραξικοπηματίες ανακοίνωσαν ότι διόρισαν Εθνοσυνέλευση αποτελούμενη από 32 μέλη και επέβαλαν νυχτερινή απαγόρευση κυκλοφορίας. Επικεφαλής της Εθνοσυνέλευσης τέθηκε ο αρχιπραξικοπηματίας λοχαγός Μουσά Νταντίς Καμαρά. Η απαγόρευση κυκλοφορίας τέθηκε σε ισχύ στις 26 Δεκεμβρίου, ωστόσο από την επομένη ημέρα άρχισε η άρση της, με σκοπό την ενθάρρυνση  "κλίματος ειρήνης".
Ανακοίνωση του πραξικοπήματος
Σύμφωνα με τον λοχαγό Καμαρά, το πραξικόπημα ήταν αναγκαίο λόγω της "βαθιάς απόγνωσης" της Γουινέας εξαιτίας της διάσπαρτης φτώχειας και διαφθοράς, ενώ υποστήριξε πως οι υπάρχοντες συνταγματικοί διακανονισμοί ήταν "ανίκανοι να συγκρατήσουν τις κρίσεις που αντιμετώπιζε η χώρα". Επιπροσθέτως, ο Καμάρα είπε ότι κάποιος από τις τάξεις του στρατού έπρεπε να αναλάβει το αξίωμα του Προέδρου, ενώ κάποιος πολίτης έπρεπε να διορισθεί ως Πρωθυπουργός, επικεφαλής μιας νέας κυβέρνησης που θα ήταν εθνικά ισορροπημένη. Δίνοντας αναφορά από το Κονακρί την ώρα της ανακοίνωσης του πραξικοπήματος, ο Αλχάσαν Σιλάχ του BBC ανέφερε ότι η κατάσταση στην πόλη ήταν "ασυνήθιστα ήρεμη" και πως δεν είδε καθόλου στρατιώτες.
Μετά την ανακοίνωση του Καμαρά, ο Σουαρέ δήλωσε πως οι κυβερνητικοί και κρατικοί θεσμοί ήταν ανέπαφοι. Είπε επίσης πως δεν γνώριζε ποιος ήταν πίσω από την απόπειρα πραξικοπήματος, αλλά ήταν "σίγουρος πως θα λογικευτεί. Δεν χρησιμοποίησαν βία. Δεν υπήρξαν απειλές εναντίον κανενός". Ο Σομπαρέ, στο μεταξύ, αποκάλεσε το πραξικόπημα ως "οπισθοδρόμηση της χώρας" και εξέφρασε την ελπίδα του ότι δε θα πετύχει. Τόνισε ότι οι περισσότεροι στρατιώτες ήταν ακόμα πιστοί στην κυβέρνηση.
Στερέωση των πραξικοπηματιών στην εξουσία
Στις 23 Δεκεμβρίου, αναφέρθηκε ότι το γραφείο του πρωθυπουργού και το Μικρό Παλάτι, πρώην κατοικία του Κοντέ, ήταν υπό τον έλεγχο των πραξικοπηματιών. Ο πρωθυπουργός Σουαρέ συναντήθηκε με τον Στρατηγό Ντιάρα Καμαρά στο στρατόπεδο Σαμόρυ. Σύμφωνα με τον Σομπαρέ, οι αρχηγοί του πραξικοπήματος συγκεντρώθηκαν για να εκλέξουν έναν νέο ηγέτη για τη χώρα, αργά την ίδια ημέρα. Υποψήφιοι για αυτή τη θέση ήταν ο Μουσά Νταντίς Καμαρά, Σέκουμπα Κονατέ και ο Τότο Καμαρά. Το CNDD αποτελείται από 32 μέλη, εκ των οποίων μόλις 6 είναι πολίτες.
Στις 24 Δεκεμβρίου, σε νέα ανακοίνωση που διαβάστηκε στο ραδιόφωνο, μεταδόθηκε ότι ο λοχαγός Μουσά Νταντίς Καμαρά ήταν επικεφαλής του CNDD.
Το CNDD επέβαλε απαγόρευση της κυκλοφορίας από τις 8 μ.μ. ως τις 6:30 π.μ. σε πανεθνικό επίπεδο, παρότι ανέφερε ότι η απαγόρευση θα ετίθετο σε ισχύ στις 26 του Δεκεμβρίου, ώστε να μην επηρεαστούν οι εορταστικές εκδηλώσεις των Χριστουγέννων από τους Χριστιανούς στη χώρα. Ο πρωθυπουργός Σουαρέ κρυβόταν και επέμεινε ότι δεν είχε ανατραπεί η κυβέρνηση. Ο ίδιος περιέγραφε τον Καμαρά ως έναν άγνωστο στρατιωτικό, ο οποίος δεν ήλεγχε το στρατό. Μάλιστα, επανέλαβε ότι η πλειονότητα του στρατού υποστήριζε τη νόμιμη κυβέρνηση.
Το CNDD διέταξε όλα τα μέλη της κυβέρνησης και του στρατού να μεταβούν στο στρατόπεδο Ντιαλό εντός 24ώρου, απειλώντας για εξονυχιστική έρευνα σε όλη τη χώρα αν δε γινόταν κάτι τέτοιο. Στις 25 Δεκεμβρίου ο Σουαρέ πήγε στο στρατόπεδο και παραδόθηκε μαζί με μέλη της κυβέρνησης εκτός από δύο μέλη, τα οποία βρίσκονταν σε διπλωματική αποστολή στο εξωτερικό, όπως δήλωσε ο Σουαρέ. Ο Καμαρά συναντήθηκε με το Σουαρέ και τόνισε ότι το CNDD ήταν στην εξουσία, λέγοντας παράλληλα ότι ο Σουαρέ και η κυβέρνησή του "μπορούσαν να επιστρέψουν στη δουλειά τους". Στη διάρκεια της συνάντησης ο Σουαρέ εξέφρασε τη θλίψη του για το θάνατο του Κοντέ και εξέφρασε την προθυμία της κυβέρνησής του να συνεργαστεί με το CNDD, δίνοντας έμφαση στο γεγονός ότι η κυβέρνηση αποτελούνταν όχι από πολιτικούς αλλά από τεχνοκράτες.Επίσης απευθύνθηκε στον Καμαρά προσφωνώντας τον "Πρόεδρο".
Σε ομιλία του στο ραδιόφωνο στις 25 Δεκεμβρίου, ο Καμαρά ανέφερε ότι δε σκόπευε να διεκδικήσει το προεδρικό αξίωμα στο τέλος της μεταβατικής περιόδου δύο χρόνων ως τη διενέργεια των εκλογών. Επίσης, τόνισε ότι το CNDD δεν ήταν επιρρεπές σε δωροληψίες. Η κηδεία του Κοντέ έλαβε χώρα στις 26 Δεκεμβρίου και την παρακολούθησαν περισσότερα από 20.000 άτομα. Ο Καμαρά δεν παρέστη στην κηδεία σε αντίθεση με αρκετούς Αφρικανούς ηγέτες. Ο στρατηγός Μαμαντού Μπα Τοτό, εκπρόσωπος του CNDD δήλωσε στη διάρκεια της τελετής ότι προσεύχονταν στο Θεό να τους δώσει κουράγιο να συνεχίσουν το έργο του Κοντέ με ειρήνη για το καλό της Γουινέας
Ο Καμαρά διεξήγαγε "ενημερωτική συνάντηση" στη στρατιωτική βάση Ντιαλό, στις 27 Δεκεμβρίου με τη συμμετοχή 1000 περίπου αντιπροσώπων από διάφορες παρατάξεις, μεταξύ των οποίων και του Σομπαρέ, συνδικαλιστών και πολιτικών της αντιπολίτευσης. Ο Καμαρά στη συνάντηση αυτή εξήγγειλε τα σχέδιά του για επαναδιαπραγμάτευση των συμβάσεων με τις εταιρείες εκμετάλλευσης του ορυκτού πλούτου και επίσης επανέλαβε την αποφασιστικότητά του να πατάξει τη διαφθορά. Ο Καμαρά επίσης ζήτησε από τους συνδικαλιστές και τους πολιτικούς της αντιπολίτευσης να προτείνουν έναν υποψήφιο για την πρωθυπουργία. Την ίδια περίπου περίοδο, ανακοινώθηκε η αποστράτευση 22 ανωτάτων αξιωματικών του στρατού, που είχαν συμπληρώσει το σχετικό όριο ηλικίας. Ανάμεσα στους αποστράτους συμπεριλαμβανόταν ο Στρατηγός Ντιάρα Καμαρά, αρχηγός του Στρατού και αντίθετος με το πραξικόπημα.
Στις 5 Ιανουαρίου του 2009 ο Καμαρά ανακοίνωσε ότι οι προεδρικές και βουλευτικές εκλογές θα διεξαχθούν ως το τέλος του 2009, ένα χρόνο νωρίτερα από ότι είχε ανακοινωθεί αρχικά.
Παραπομπές
Κατηγορία:Γουινέα
151 π.Χ.
Θάνατοι
Κατηγορία:Έτη
Λίμνη Ορεστιάδα
μικρογραφία|Άποψη της Λίμνης της Καστοριάς Η Λίμνη Ορεστιάδα ή, ορθότερον, λίμνη της Καστοριάς βρίσκεται στη δυτική Μακεδονία στο μέσο της οποίας "δίκην νησίδος" είναι χτισμένη η Καστοριά. Βρίσκεται σε υψόμετρο 630 μ. πάνω από την επιφάνεια της θάλασσας, έχει έκταση 28 τετ. χλμ., λεκάνη απορροής 253 τετ. χλμ. και είναι η ενδεκάτη σε μέγεθος λίμνη στην Ελλάδα. Το βάθος της κυμαίνεται από 1,4-12 μέτρα και η μέση θερμοκρασία είναι 22 βαθμοί Κελσίου. Η λίμνη έχει πολλές εισροές νερού από τα δυτικά και μια εκροή στον ποταμό Αλιάκμονα. Σε παλαιότερη εποχή η λίμνη περιέβαλλε εξ ολοκλήρου το βραχόβουνο που σχημάτιζε έτσι μια νησίδα. Το μήκος των ακτών της είναι περίπου 30 χιλιόμετρα και ο όγκος των νερών 100.000.000 κυβικά μέτρα. Χαρακτηριστικό της λίμνης είναι ότι παγώνει για περίπου δεκαπέντε μέρες το χρόνο. Παλιότερα δε, ο πάγος ήταν τόσο παχύς που από πάνω περνούσαν κάρα φορτωμένα.
Οικολογία
Η λίμνη διαθέτει πλούσια ορνιθοπανίδα καθώς στην περιοχή συναντώνται περισσότερα από 200 είδη πουλιών. Επίσης είναι ιδιαίτερα πλούσια σε ιχθυοπανίδα και θεωρείται η δεύτερη πλουσιότερη λίμνη σε αλιέυματα της Ελλάδας. Η λίμνη αποτελεί ψαρότοπο με συνηθέστερα είδη το γριβάδι, τις τούρνες, τις πλατίκες, τους γουλιανούς, τα γλήνια, τις πέρκες, τις πεταλούδες, τους χρύσκους και τα τσιρόνια. αριστερά|μικρογραφία|Η λίμνη είναι προστατευόμενη τοποθεσία του δικτύου Natura 2000
Προστατευόμενη τοποθεσία
Η Λίμνη Καστοριάς είναι προστατευόμενη τοποθεσία του Δικτύου Natura 2000 με κωδικό GR1320001. Είναι πολύ σημαντική περιοχή για αναπαραγόμενα, διαβατικά και διαχειμάζοντα είδη, και για ορισμένα αρπακτικά. Στα απειλούμενη είδη της πανίδας περιλαμβάνονται: τα μύδια Unio crassus και οι πεταλούδες Ροπαλόκερα. Στην χλωρίδα περιλαμβάνονται: Τράπη η πλέουσα και το ενδημικό στα Βαλκάνια Paronychia macedonica.
Ανθρώπινη εγκατάσταση
Υπάρχουν ίχνη μόνιμης ανθρώπινης εγκατάστασης στην περιοχή από την νεολιθική εποχή. Στις όχθες της λίμνης κοντά στο χωριό Δισπηλιό έχει ανασκαφεί προϊστορικός λιμναίος οικισμός της 6ης χιλιετίας π.Χ. Από την Ρωμαϊκή εποχή κατά τον Τίτο Λίβιο (αρχές 1ου αι.) ήταν χτισμένη στις εσωτερικές όχθες της η πόλη Κέλετρον που μετανομάσθηκε επί Βυζαντινής Αυτοκρατορίας σε Καστοριά. Πέρα από την Καστοριά στις όχθες της λίμνης βρίσκονται ακόμα οι οικισμοί Δισπηλιό, Κρεπενή και Μαυροχώρι.
Ιστορική σημαντικότητα
μικρογραφία|Φθινοπωρινά χρώματα στη λίμνη της Καστοριάς Τα ευρήματα, καταδεικνύουν ότι εδώ και 7.000 χρόνια ο προϊστορικός άνθρωπος της περιοχής κατείχε την τεχνογνωσία να ψαρεύει, να κυνηγάει με πρωτοποριακά για την εποχή όπλα και να καλλιεργεί τη γη με εξελιγμένα εργαλεία και το κυριότερο χάρασσε την πρώιμη γραφή σε ξύλο προκειμένου να καλύψει τις επικοινωνιακές του ανταλλαγές. Αν και δεν έχει ακόμα αποκρυπτογραφηθεί, η ηλικία της γραφής (5300 π.Χ.) συντείνει στο να θεωρείται κατά κάποιο τρόπο «προπομπός» της Γραμμικής Α΄.
Το τζαμί Χασάν - Κατή
«...Το τζαμί τούτο», έγραφε ο Γυμνασιάρχης και λαογράφος Παντελής Τσαμίσης «έλαβε τό όνομα εκ του Χασάν Καδή, που μνημονεύεται και από τον Evliya Çelebi (Εβλιγιά Τσελεμπή), όστις εξερχόμενος εξ Ανασελίτσης (σημ. Νεαπόλεως) αρχάς του 19ου αιώνος, εποχήν καθ΄ ην η λίμνη ήτο παγωμένη και από την σκάλαν με το άλογο οι Παζαριώται ίσια δια Μαύροβο πήγαιναν ημέρα Δευτέρα και τα βόδια από τα τσιφλίκια έμπαιναν μέσα από το μεράν της λίμνης και τραβούσαν τους φορτωμένους αραμπάδες.
Τοιαύτην εποχήν ερχόμενος εξ Αργυροκάστρου και ο Χασάν Καδής [Τούρκος δικαστής] διήλθε την κατ΄ αυτό χιονισμένην πεδιάδα και μαθών κατόπιν τα της παγωμένης λίμνης ευχαρίστησεν τον θεό επί τη διασώσει του και έκτισε το τζαμί όπερ έλαβεν έκτοτε το όνομά του. Αποθανών ετάφη προ του τζαμιού όπου τακτικώς προσηύχοντο οι γέροντες Τούρκοι»
Έλκηθρα
Τους χειμώνες κατά τους οποίους πάγωνε η λίμνη, οι κάτοικοι για την επικοινωνία με τα χωριά γύρω από τη λίμνη χρησιμοποιούσαν αυτοσχέδια έλκηθρα που τα ονόμαζαν σάνιες, οι οποίες για τους ασθενέστερους οικονομικά ήταν ακριβό είδος. Τα αυτοσχέδια πέδιλα στις σάνιες ήταν κόκαλα ποδιών μουλαριού ή δυο χοντρά μπουκάλια μπύρας και χοντρά υφάσματα για να γλιστράει πάνω στον πάγο.
Επαρχία Παλαιάς Ηπείρου
Η Παλαιά Ήπειρος (λατινικά Epirus Vetus) ήταν επαρχία της Ρωμαϊκής αυτοκρατορίας, διοικητική υποδιαίρεση της Ρωμαϊκής επαρχίας με το όνομα Μακεδονία. Γεωγραφικά μπορεί να εντοπιστεί στα όρια της σημερινής ελληνικής Ηπείρου, τμήματος της Βορείου Ηπείρου και τμήματος του Νομού Αιτωλοακαρνανίας. Ο όρος χρησιμοποιούνταν σε αντιδιαστολή προς την Νέα Ήπειρο, η οποία περιελάμβανε χονδρικά τη σημερινή Αλβανία και τμήματα του Κοσσόβου, του Μαυροβουνίου και της Πρώην Γιουγκοσλαβικής Δημοκρατίας της Μακεδονίας.
Σημειώσεις
Κατηγορία:Ρωμαϊκές επαρχίες Κατηγορία:Ιστορία της Ηπείρου Κατηγορία:Επαρχίες της Βυζαντινής αυτοκρατορίας
Macedonia (Roman province)
Σεργκέι Κράιγκχερ
Ο Σεργκέι Κράιγκχερ (σλοβενικά: Sergej Kraigher) (30 Μαΐου 1914 - 17 Ιανουαρίου 2001) ήταν Γιουγκοσλάβος, σλοβενικής καταγωγής, κομμουνιστής πολιτικός ο οποίος υπηρέτησε ως πρόεδρος της Γιουγκοσλαβίας το 1981-1982.
Ο Σεργκέι εντάχτηκε στις τάξεις του Κομμουνιστικού κόμματος της Σλοβενίας το 1940. Αγωνίστηκε στην κομματική αντίσταση. Έγινε πρόεδρος της Λαϊκής συνέλευσης της Σλοβενίας το 1967. Κατείχε αυτή τη θέση μέχρι το 1973, και στη συνέχεια υπηρέτησε ως Πρόεδρος της Σλοβενίας 1974-1981. Μετά το θάνατο του Γιόσιπ Μπροζ Τίτο ο Κράιγκχερ υπηρέτησε ως Πρόεδρος της Γιουγκοσλαβίας την περίοδο 1981-1982. Είναι επίσης γνωστός ως πρόεδρος της επιτροπής Κράιγκχερ που συστάθηκε από την κυβέρνηση της Γιουγκοσλαβίας να συμβουλεύει και να υποβάλει προτάσεις για την επίλυση της γιουγκοσλαβικής οικονομικής κρίσης που άρχισε να αναπτύσσεται στην αρχές μέχρι τα μέσα της δεκαετίας του 1980. Η έκθεση της επιτροπής ήταν η βάση ενός πακέτου μεταρρυθμίσεων που επρόκειτο να εφαρμοστεί από την υπουργό Μίλκα Πλάνιντς αλλά αυτό δεν συνέβη ποτέ. Πέθανε στη Λιουμπλιάνα της Σλοβενίας.
Έγραψε το βιβλίο "Ο nekaterih vprasanjih razvoja politicne ekonomije (Druzbeno izobrazevanje)" το 1978.
Εξωτερικοί σύνδεσμοι
Κατηγορία:Πρόεδροι της Γιουγκοσλαβίας Κατηγορία:Πρόεδροι της Σλοβενίας
Γεκατερίνα Κλίμοβα
Η Γεκατερίνα Αλεξάντροβνα Κλίμοβα (Ρωσικά: Екатери́на Алекса́ндровна Кли́мова), είναι Ρωσίδα ηθοποιός, γεννημένη στις 24 Ιανουαρίου του 1978.
Προσωπική ζωή
Η Κλίμοβα έχει τρία παιδιά. Από το 2004, έως το 2014 ήταν παντρεμένη με τον Ρώσο ηθοποιό Ίγκορ Πετρένκο.
Γνωστή ταινία
Είναι γνωστή για το ρόλο της στην ταινία δράσης του 2009 Αδίστακτος τιμωρός 3 (ταινία), με τον Γκόσα Κουτσένκο και τον Μιχαήλ Γεφρέμοφ.
152 π.Χ.
Θάνατοι
Κατηγορία:Έτη
Κσίστοφ Νόβακ
Ξεκίνησε το ποδόσφαιρο το 1985 στη Βαρσοβία, το 1995 μεταγράφηκε στην Παναχαϊκή για να επιστρέψει την επόμενη χρονιά στην Πολωνία και στη Λέγκια Βαρσοβίας για έξι μήνες. Από το 1996 έως το 1998 αγωνίστηκε στη Βραζιλία και στην Αθλέτικο Παρανένσε, ενώ επόμενοι σταθμοί του ήταν η Γερμανία και η ΦφΛ Βόλφσμπουργκ.
Το 2001 εμφάνισε προβλήματα με την υγεία του και σταμάτησε να αγωνίζεται. Τον Μάρτιο του 2001 οι γιατροί διέγνωσαν ότι έπασχε από μια σπάνια ασθένεια τη νόσο του Λου Γκέριγκ. Η εν λόγω ασθένεια καταστρέφει το νευρικό σύστημα στη σπονδυλική στήλη, στον εγκέφαλο και τους μύες, καθηλώνοντας τον ασθενή σε αναπηρικό καροτσάκι. Τελευταίος αγώνας στην καριέρα του ήταν στις 10 Φεβρουαρίου 2001, το 2000 λίγους μήνες πριν του παρουσιαστή το πρόβλημα στην υγεία του είχε δέχτηκε πρόταση από την Μπορούσια Ντόρτμουντ, Μπάγερν Μονάχου τις οποίες απέρριψε και Μπαρτσελόνα η οποία δεν τα βρήκε στις συζητήσεις με την ΦΛ Βόλφσμπουργκ.
Με την εθνική Πολωνίας αγωνίστηκε 10 φορές, με πρώτο αγώνας με τη Γεωργία το 1997 όπου σημείωσε και το μοναδικό του γκολ με την εθνική. Τελευταίος του αγώνας ήταν το 1999 με τη Σουηδία όπου η Πολωνία έχασε με 0-2.
Πέθανε την Πέμπτη 26 Μαΐου 2005 σε ηλικία 29 ετών στο Βόλφσμπουργκ της Γερμανίας. Ήταν παντρεμένος με την Μπεάτα και είχαν δύο παιδιά.
Παραπομπές
Κατηγορία:Πολωνοί ποδοσφαιριστές Κατηγορία:Ποδοσφαιριστές Παναχαϊκής Κατηγορία:Ποδοσφαιριστές ΦφΛ Βόλφσμπουργκ Κατηγορία:Ποδοσφαιριστές Εθνικής Πολωνίας Κατηγορία:Μέσοι ποδοσφαιριστές Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Λέγκια Βαρσοβίας Κατηγορία:Ποδοσφαιριστές Ατλέτικο Παραναένσε Κατηγορία:Ποδοσφαιριστές ΓΚΣ Τίχι Κατηγορία:Ποδοσφαιριστές Σόκολ Πνιέβι Κατηγορία:Ποδοσφαιριστές Εκστρακλάσα Κατηγορία:Πολωνοί ποδοσφαιριστές στο εξωτερικό
Λι Ντόρμαν
Βιογραφία
Ο Ντόρμαν ξεκίνησε την επαγγελματική του σταδιοδρομία αφού είχε μετακομίσει στο Σαν Ντιέγκο της Καλιφόρνια στα τέλη του 1967, όταν έγινε μέλος των Iron Butterfly. Μαζί τους, ηχογράφησε το δεύτερο τους στούντιο άλμπουμ με τίτλο "In-A-Gadda-Da-Vida", το οποίο με την βοήθεια του ομώνυμου επιτυχημένου σινγκλ, ανέβηκε στην τέταρτη θέση των τσαρτ του Billboard και ήταν ο πρώτος δίσκος στην ιστορία της αμερικάνικης δισκογραφίας ο οποίος βραβεύθηκε ως πλατινένιος, το 1976.
left|thumb|110px|Ο Ντόρμαν το 2010 Ακολούθησε το "Ball" τον Ιανουάριο του 1969, το οποίο έφθασε στο # 3 και έγινε χρυσό δύο μήνες μετά την κυκλοφορία του. Το 1970, κυκλοφόρησαν τα "Iron Butterfly Live" και "Metamorphosis", πριν διαλυθούν δίνοντας την τελευταία τους συναυλία στις 23 Μαΐου 1971.
Ο Ντόρμαν και ο Λάρι Ράινχαρτ, σχημάτισαν τους Captain Beyond μαζί με τον πρώην τραγουδιστή των Deep Purple, Ροντ Έβανς και το ντράμερ Μπόμπι Κάλντγουελ. Μετά την κυκλοφορία των δίσκων "Captain Beyond" και "Sufficiently Breathless", ο Έβανς αποχώρησε και το συγκρότημα διαλύθηκε. Επανενώθηκαν το 1976 με τον Γουίλι Ντάφερν στα φωνητικά, κυκλοφορώντας το "Dawn Explosion" του 1977, πριν διαλυθούν και πάλι.
Το 1978, ο Ντόρμαν επέστρεψε στους Iron Butterfly, περιοδεύοντας μαζί τους χωρίς να ηχογραφήσει, μέχρι το 1985. Δύο χρόνια αργότερα εντάχθηκε και πάλι στο συγκρότημα, παραμένοντας μαζί τους μέχρι τον θάνατο του.
Ο Ντόρμαν βρέθηκε νεκρός από φυσικά αίτια, μέσα στο αυτοκίνητο του στις 21 Δεκεμβρίου 2012 στο Λαγκούνα Νιγκέλ της Καλιφόρνια.
Δισκογραφία
{|width="90%" align="center"|
Εξωτερικοί σύνδεσμοι
Κατηγορία:Μπασίστες Κατηγορία:Αμερικανοί μουσικοί
Νομισματολογία
Η Νομισματολογία είναι το γνωστικό πεδίο το οποίο έχει ως αντικείμενο τα νομίσματα και τα μετάλλια. Ερευνά και καταγράφει την ιστορία των νομισμάτων αλλά ταυτόχρονα αποκομίζει από αυτά αρχαιολογικές και ιστορικές πληροφορίες για την περίοδο που ήταν σε χρήση. Αν και αποτελεί έναν σημαντικό κλάδο της αρχαιολογίας, ως αντικείμενό της όμως έχει τα νομίσματα όλων των περιόδων, από τις πρώτες εκδόσεις έως και τα σύγχρονα. Η νομισματολογία αναφέρεται συχνά και ως νομισματική.
Η έρευνα της νομισματολογίας εστιάζεται σε οτιδήποτε αφορά τα νομίσματα όπως το υλικό κατασκευής, οι διαστάσεις και το βάρος, η αναγραφόμενη ή η ανταλλακτική αξία, η φερόμενη εικόνα ή επιγραφή, το καλλιτεχνικό ύφος, η χρονολογία έκδοσης  αλλά και η διάρκεια χρήσης, η γεωγραφική εξάπλωση κτλ. και τα οποία είναι πηγές πληροφοριών για την ιστορία τους που είναι ταυτόχρονα αναπόσπαστο τμήμα της ιστορίας τόσο αυτών που το εξέδωσαν όσο και αυτών που το χρησιμοποιούσαν.
Είναι γνωστό ότι οι Ρωμαίοι αυτοκράτορες Αύγουστος και Ιούλιος συνέλεξαν ελληνικά νομίσματα. Άλλοι σημαντικοί συλλέκτες νομισμάτων ήταν ο πάπας Βονιφάτιος ο VIII, ο Αυτοκράτορας Μαξιμιλιανός Β' της Αγίας Ρωμαϊκής Αυτοκρατορίας και ο Λουδοβίκος ΙΔ΄ της Γαλλίας.
Διάκριση
Η Νομισματολογία ανάλογα με το είδος των νομισμάτων που εξετάζει και μελετά διακρίνεται κατά ιστορική περίοδο σε: (*) Κατ΄ άλλους η διάκριση είναι μόνο σε αρχαία και νεότερη στην οποία περιλαμβάνονται της βυζαντινής και μεσαιωνικής περιόδου νομίσματα.
* Κατηγορία:Βοηθητικές επιστήμες της ιστορίας
Χουάν Αντόνιο Μοράλες
Ο Χουάν Αντόνιο Μοράλες Αμπρισκουέτα (γεννημένος στις 18 Απριλίου του 1969) είναι Ισπανός πρώην διεθνής καλαθοσφαιριστής. Έχει ύψος 2,12 μ. και αγωνιζόταν στη θέση του σέντερ.
Καριέρα
Ο Χουάν Αντόνιο Μοράλες υπέγραψε το πρώτο του επαγγελματικό συμβόλαιο το 1986 στην τοπική Λογιόλα Μπιλμπάο.
Το 1987 μεταπήδησε στην Ζουβεντού Μπανταλόνα, στην οποία παρέμεινε μέχρι το 1995. Με την Ισπανική ομάδα κατέκτησε αρκετούς τίτλους εντός και εκτός των συνόρων της Ισπανίας.
Τη διετία 1995-97 αγωνίστηκε στη Ρεάλ Μαδρίτης, με την οποία κατέκτησε το Ευρωκύπελλο του 1997 απέναντι στην ιταλική Μας Βερόνα.
Από το 1997 μέχρι και το 2003, ο Ο Χουάν Αντόνιο Μοράλες αγωνίστηκε στο Ελληνικό Πρωτάθλημα Καλαθοσφαίρισης με τον ΠΑΟΚ Θεσσαλονίκης (1997-99 και 2001-02), τον Πανιώνιο (2000-01) και τον Ολυμπιακό Πειραιώς (2002-03).
Μόνες εξαιρέσεις στην εξαετία αυτή ήταν ένα πέρασμά του από την Σάσκι Μπασκόνια (1999) και τη Μπασκέτ Ρίμινι (2001).
Μετά το πέρας της περιόδου 2002-03, ο Χουάν Αντόνιο Μοράλες αποφάσισε να αποσυρθεί από την ενεργό δράση με τον Ολυμπιακό Πειραιώς να αποτελεί τον τελευταίο σταθμό στην καριέρα του.
Διεθνείς συμμετοχές
Ο Χουάν Αντόνιο Μοράλες έχει πραγματοποιήσει αρκετές συμμετοχές με την εθνική ομάδα μπάσκετ της Ισπανίας.
Έχει συμμετάσχει μεταξύ άλλων στο Ευρωμπάσκετ Εφήβων του 1985 καθώς και στο Μουντομπάσκετ Νέων του 1990 και με την εθνική ανδρών στα Ευρωμπάσκετ του 1989 και 1993.
Πηγές
Κατηγορία:Ισπανοί καλαθοσφαιριστές Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Μπανταλόνα Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Σάσκι Μπασκόνια Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Εθνικής Ισπανίας Κατηγορία:Καλαθοσφαιριστές Ευρωμπάσκετ 1989 Κατηγορία:Καλαθοσφαιριστές Ευρωμπάσκετ 1993
Γιάννης Τζόνι και Ιβάν
Το Γιάννης Τζόνι και Ιβάν είναι θεατρική σάτιρα του Ντίνου Ηλιόπουλου, εμπνευσμένη από την κωμωδία του Κάρλο Γκολντόνι "Υπηρέτης δύο αφεντάδων".
Ανέβηκε στο θέατρο "Γκλόρια" του Ανδρέα Μαρουλίδη το 1968 (Θεατρική επιχείρηση Ντίνου Ηλιόπουλου).